CELEX: 62015CN0505
Language: mt
Date: 2015-09-23 00:00:00
Title: Kawża C-505/15 P: Appell ippreżentat fit-23 ta’ Settembru 2015 minn Siderurgica Latina Martin SpA (SLM) mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawżi magħquda T-389/10 u T-419/10

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/21
            
         Appell ippreżentat fit-23 ta’ Settembru 2015 minn Siderurgica Latina Martin SpA (SLM) mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawżi magħquda T-389/10 u T-419/10
   (Kawża C-505/15 P)
   (2015/C 406/22)
   Lingwa tal-kawża: it-Taljan
   
      Partijiet
   
   
      Appellanti: Siderurgica Latina Martin SpA (SLM) (rappreżentanti: G. Belotti, P. Ziotti, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tnaqqas il-multa imposta fuq SLM, b’mod individwali u in solidum, u waqt li tagħmel dan tieħu inkunsiderazzjoni, b’mod prinċipali (i) l-elementi li ħarġu matul il-proċedura fl-ewwel istanza; (ii) il-Linji gwida dwar l-impożizzjoni ta’ multi fis-seħħ fiż-żmien li fih seħħew il-fatti kkontestati; (iii) ir-rwol marġinali u l-parteċipazzjoni limitata ratione temporis tal-appellanti fil-kartell, li għal SLM beda jiddekorri minn tmiem l-1999, l-unika data li għaliha hemm evidenza konkordanti fl-atti insostenn ta’ tali parteċipazzjoni b’mod inkontestabbli;
            
         
               —
            
            
               tagħti kumpens ġust għad-dewmien anmministrattiv li kkaratterizza l-ġestjoni, min-naħa tal-Kummissjoni, tat-talba għal klemenza, kwistjoni li ġiet totalment injorata mill-Qorti Ġenerali;
            
         
               —
            
            
               tirrikonoxxi l-benefiċċji tal-klemenza għall-ammissjonijiet immedjati tal-appellanti;
            
         
               —
            
            
               tagħti kumpens ġust għad-dewmien fil-proċedura;
            
         
               —
            
            
               fi kwalunkwe każ: tikkundanna lill-Kummissjoni għall-ispejjeż tal-proċedura.
            
         
      Aggravji u argumenti prinċipali
   
   SLM tinvoka essenzjalment sitt aggravji intiżi li juru li l-Qorti Ġenerali:
   
               —
            
            
               b’mod inkoerenti mal-elementi li ħarġu matul il-proċedura, iddefinixxiet mill-ġdid b’mod insuffiċjenti l-multa għall-appellanti, u b’hekk kisret l-Artikolu 49(3) tal-Karta tad-Drittijiet Fundamentali u l-prinċipji stabbiliti tad-dritt tal-Unjoni fir-rigward tal-proporzjonalità tas-sanzjonijiet fil-qasam tal-antitrust u tal-obbligu ta’ motivazzjoni;
            
         
               —
            
            
               billi ma applikatx il-Linji gwida dwar l-impożizzjoni ta’ multi fis-seħħ fiż-żmien li fih seħħew il-fatti, kisret id-dritt tal-Unjoni Ewropea dwar in-nuqqas ta’ retroattività tal-liġi kriminali sfavorevoli, b’mod partikolari l-Artikolu 49(1) tal-Karta tad-Drittijiet Fudnamentali;
            
         
               —
            
            
               eżerċitat b’mod inkomplet l-istħarriġ ġudizzjarju tagħha, u b’hekk kisret anki l-Artikolu 48 tal-Karta tad-Drittijiet Fundamentali, b’governanza manifestament ħażina tal-eżitu tal-proċedura inkoerenti, b’parzjalità u b’nuqqas ta’ motivazzjoni;
            
         
               —
            
            
               naqset milli tieħu pożizzjoni dwar l-allegata amministrazzjoni ħażina min-naħa tal-Kummissjoni għad-dewmien fil-ġestjoni tat-talba għal klemenza, li għaliha l-Kummissjoni rrispondiet biss wara sitt snin mit-tressiq tagħha;
            
         
               —
            
            
               ċaħdet il-karatteristiċi distintivi tat-talba għal klemenza tal-appellanti, u b’hekk waslet għall-konklużjoni paradossali u manifestament inġusta li huma biss l-atturi prinċipali tal-kartell li setgħu jibbenefkaw mit-tnaqqis minn sanzjoni għall-kooperazzjoni mogħtija, peress li huma għandhom elementi b’valur mizjud li kumpanniji oħrajn bi rwoli marġinali fil-kartell ma jistax ikollhom;
            
         
               —
            
            
               billi ħadet ħames snin sabiex tagħti sentenza, kisret l-Artikolu 47 tal-Karta tad-Dritijiet Fundamentali li jiżgura d-dritt sabiex il-kawża tiġi eżaminata fi żmien raġonevoli.